stanford-oval/wikipedia huggingface dataset:
William Godwin
Ajattelu

William Godwin oli individualistinen anarkisti ja filosofinen anarkisti, joka sai vaikutteita valistusajasta ja kehitti monen mielestä ensimmäisen modernin anarkistisen koulukunnan.
Pjotr Kropotkinin mukaan Godwin "muotoili ensimmäisenä anarkismin poliittiset ja taloudelliset käsitteet vaikkei antanut ajatuksilleen tuota nimitystä ['anarkismi']". Godwin oli utilitaristi, joka kuitenkin uskoi, että kaikki yksilöt eivät ole samanarvoisia, vaan enemmän sosiaalista hyvää tuottavat ovat arvokkaampia ja siksi heitä pitäisi suosia: siis kaikilla ei olisi samoja oikeuksia. Godwin vastusti valtiovaltaa, koska se puuttuu yksilön oikeuteen, "yksityiseen harkintaan", päättää, mikä hänen toimintansa maksimoisi utiliteetin (hyödyn). Hän tuomitsee muutkin yksilön harkintaa rajoittavat auktoriteetit. Muunnelman tästä kehitti Stirner poistamalla utilitarismin.
Godwin oli ääri-individualisti: kaikki yhteistyö työssä tulisi eliminoida. Godwinin individualismi oli niin radikaalia, että hän jopa vastusti yksilöiden yhteisesiintymistä orkestereissa. Hän kirjoitti teoksessaan Political Justice, että "kaikki, mitä käsitteellä yhteistyö ymmärretään, on jollain tavalla pahaa". Ainoa poikkeus tähän hänellä on se spontaani yhteistyö, jota joskus syntyy, kun yhteisöä uhataan väkivallalla. Hänen mukaansa yksi syy vastustaa yhteistyötä on se, että se rajoittaa yksilön kykyä edistää suurempaa hyvää.[lähde? ]
Vaikka Godwin vastusti valtiovaltaa, hänen mukaansa minimivaltio on toistaiseksi "välttämätön paha", joka ajan mittaan tiedon lisääntyessä tulisi yhä merkityksettömämmäksi ja jäisi vaille valtaa. Hän vastusti erityisesti demokratiaa pelätessään enemmistön sortavan yksilöä, joskin piti diktatuuria vielä demokratiaakin pahempana.[lähde? ]
Godwin tuki yksityistä omistusoikeutta ja sanoi: "jokainen on oikeutettu työnsä tuotosten hallitsemiseen". Toisaalta hän suositteli, että yksilöt lahjoittaisivat tarpeetonta omaisuuttaan tarvitseville. Siis vaikka ihmisillä oli oikeus yksityisomaisuuteen, heidän tulisi olla altruisteja. Tämä perustui utilitarismiin. Lahjoittamiseen ei kuitenkaan saisi pakottaa, vaan sen tulisi olla yksilön "vapaan harkinnan" varassa. Hän ei kannattanut yhteisomistusta, kuten kommunismissa, mutta silti anarkokommunistit saivat vaikutteita hänen suosituksestaan jakaa ylijäämää.[lähde? ]
Godwinin näkemykset eivät täysin vastaa niiden ideologioiden näkemyksiä, jotka sanovat saaneensa häneltä vaikutteita. Historioitsija Albert Weisbord pitää Godwinia varauksetta individualistisena anarkistina. Osa muista utilitaristeista on arvioinut, että on parempi antaa ulkopuolisen vallan pakottaa ihmiset lahjoittamaan kuin sallia kunkin päättää omasta lahjoittamisestaan.
Yksityiselämä

Godwin meni naimisiin 1797 radikaalin feministin Mary Wollstonecraftin kanssa. Heidän tyttärensä oli Frankensteinin kirjoittaja Mary Wollstonecraft Shelley.
Teoksia

An Enquiry Concerning Political Justice, and Its Influence on General Virtue and Happiness, 1793
Things as They Are: The Adventures of Caleb Williams, 1794
The Enquirer, 1797
Of Population, 1820
Thoughts on Man: His Nature, Production, and Discoveries, 1831
Aiheesta muualla

Kuvia tai muita tiedostoja aiheesta William Godwin Wikimedia Commonsissa
William Godwin Encyclopædia Britannica. Viitattu 25.12.2018 (englanniksi).
William Godwin (1756-1836) Shelley's Ghost - Reshaping the image of a literary family. Arkistoitu 21.6.2013. Viitattu 25.12.2018 (englanniksi).
William Godwin Knarf.english.upenn.edu. Viitattu 25.12.2018 (englanniksi).
Kreis, Steven: William Godwin, 1756-1836 The History Guide.  4.8.2009. Viitattu 25.12.2018 (englanniksi).
Writer Mary Wollstonecraft marries William Godwin History.com.  13.12.2009. Viitattu 25.12.2018 (englanniksi).
Political Justice -teoksen kolmannen painoksen nimilehti.
Yleisgeminaatio

Yleisgeminaatio on hyvin monissa suomen kielen murteissa esiintyvä ilmiö, jossa konsonantit kahdentuvat eli geminoituvat lyhyen painollisen (tai sivupainollisen) vokaalin ja pitkän painottoman vokaalin (tai diftongin) välissä, esim. tullee tuppaan satteella.
Ilmiö on yleinen savolais-, kaakkois-, keski- ja pohjoispohjalais- sekä peräpohjalaismurteissa. Savolaismurteiden alueista sen ulkopuolelle jäävät kuitenkin Etelä-Pohjanmaan Järviseutu ja Päijät-Hämeen murteiden alue lukuun ottamatta Jyväskylän seutua, missä yleisgeminaation esiintyminen on horjuvaa. Kyseessä on ilmeisesti suhteellisen uusi ilmiö, sillä 1500-luvulla Savosta Skandinaviaan lähteneiden siirtolaisten jälkeläiset, metsäsuomalaiset, eivät tunteneet sitä. Kirja- ja yleiskielessä yleisgeminaatiota ei esiinny.
Kirjallisuutta

Lyytikäinen, Erkki: Sehän on murretta!.  Helsinki:  Gaudeamus, 2020.  ISBN 978-952-345-060-8.
Aiheesta muualla

Konsonanttien geminoituminen (Arkistoitu – Internet Archive)
Tom Hedberg

| Tom Hedberg> Henkilötiedot |
| --- | --- |
Syntynyt: 10. elokuuta 1999 (ikä 25) Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  181 cm
Paino:  81 kg
Seura
Seura:  AIK IF
Sarja:  HockeyAllsvenskan
Pelaajaura
Pääsarjaura:  2017–
Aik. seurat:  Leksands IF (Allsv./SHL) HV71 (SHL) IK Oskarshamn (Allsv.) MODO Hockey (Allsv.) Brynäs IF (SHL) HIFK (SML)
Tom Hedberg (s. 10. elokuuta 1999 Tukholma, Ruotsi) on ruotsalainen jääkiekkopuolustaja, joka pelaa kotimaansa toiseksi korkeimmalla sarjatasolla HockeyAllsvenskan-joukkue AIK IF:ssä.
Ura > Maajoukkueura

Hedberg pelasi alle 18-vuotiaiden Hlinka Gretzky Cupissa vuonna 2016. Yhteensä hän on pelannut kahdeksan nuorten ja 14 poikien maaottelua.
Muuta

Hedbergin isoveli Filip pelaa puolustajana Ruotsin kolmanneksi korkeimmalla sarjatasolla HockeyEttan-joukkue Linden Hockeyssa. Hänellä on aiempaa pääsarjakokemusta monikansallisesta Erste Ligasta.
Timbaalit

Timbaalit, timbaalipuikot ja lehmänkello.
Timbaalit ovat rumpusoitin, joka koostuu kahdesta varsin pienestä ja matalasta rummusta. Soitin sai alkunsa 1800-luvun lopulla Kuubassa. Timbaalien runko on yleensä tehty metallista, ja sen pohja on avonainen. Niiden soitinkalvo on joko nahkaa tai muovia.
Samaan tapaan kuin bongoissa, myös timbaalien rummut ovat erikokoisia. Suurempi rumpu (feminiininen rumpu, hembra) tuottaa matalampaa ja pienempi (maskuliininen rumpu, macho) korkeampaa ääntä. Rumpujen halkaisija on tavallisesti 30–40 cm ja rumpuparin halkaisijoiden ero kolmisen senttiä. Timbaaleiden yhteydessä käytetään niiden tukirunkoon kiinnitettynä tavallisesti yhtä tai kahta lehmänkelloa ja joskus myös symbaaleja.
Timbaaleja käytetään perinteisesti kuubalais- tai salsamusiikkia esitettäessä, mutta myös muut kevyttä musiikkia esittävät yhtyeet saattavat toisinaan käyttää niitä yhtenä instrumenttinaan. Ne kuuluvat hetkittäin käytettyihin rumpusoittimiin, jotka hyödyntävät ylätaajuuksien korostamista toisin kuin jatkuvasti äänessä olevat soittimet, kuten vaikkapa congarummut ja marakassit. Rumpuja soitetaan seisaaltaan suorilla timbaalipuikoilla.
X-Seed 4000

Maailman korkeimman rakennuksen Burj Khalifan ja X-Seed 4000 -suunnitelman kokovertailu.
X-Seed 4000 on korkein rakennus, joka koskaan on kokonaan suunniteltu rakennusehdotusta varten. Rakennuksen suunnittelu on Taisei Construction Corporationin käsialaa. Toteutuessaan rakennus olisi 4 000 metriä korkea, sen halkaisija maantasolla olisi 6 000 metriä ja siinä olisi kaikkiaan 800 kerrosta. Vuorenmuotoisessa futuristisessa ympäristössä asuisi 500 000–1 000 000 ihmistä. Jos X-Seed 4000 joskus rakennetaan, sen todennäköinen sijainti olisi Tokiossa, Japanissa. Valtavan kokonsa vuoksi X-Seed 4000 voitaisiin rakentaa vain meren päälle.selvennä Rakennus olisi hiukan korkeampi kuin Japanin korkein vuori Fuji, jonka huippu on 3 776 metrin korkeudessa meren pinnasta.
Aiheesta muualla

Emporis-sivu
Timari

Timari on sukunimi, joka on muun muassa seuraavilla suomalaisilla henkilöillä:
Helinä Svensson-Timari (1887/1889–1958), lausuja ja näyttelijä
Jali Timari (1927–1998), asesuunnittelija, keksijä ja yrittäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tony Maggs

| Tony Maggs |
| --- | --- |
 P. Hill ja Tony Maggs Hollannin GP:ssä 1962.
Henkilötiedot
Kansalaisuus:   eteläafrikkalainen
Formula 1 -ura
Aktiivivuodet:  1961–1965
Talli(t):  Lotus, Cooper, BRM
Kilpailuja:  26
Maailman­mestaruuksia:  0
Voittoja:  0
Palkintosijoja:  3
Paalupaikkoja:  0
Nopeimpia kierroksia:  0
MM-pisteitä:  26
Ensimmäinen kilpailu:  Britannian Grand Prix 1961
Viimeinen kilpailu:  Etelä-Afrikan Grand Prix 1965
Anthony "Tony" Maggs (9. helmikuuta 1937 – 2. kesäkuuta 2009) oli eteläafrikkalainen Formula 1 -kuljettaja. Hän osallistui 26 grand prix -kilpailuun. Hän saavutti kolme palkintosijaa ja yhteensä 26 MM-pistettä. Maggs oli  Ranskan GP:ssä kaksi kertaa toinen, 1962 ja 1963. F1-sarjan jälkeen hän ajoi vielä urheiluautoja mutta lopetti kilpailemisen nuoren pojan kuoltua hänen aiheuttamassaan kolarissa.
Formula 1 -tulokset

| Vuosi | Talli | 1 | 2 | 3 | 4 | 5 | 6 | 7 | 8 | 9 | 10 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- |
| 1961 | Lotus | MON  | NED  | BEL  | FRA  | GBR 13 | GER 11 | ITA  | USA  |  |  | - | 0 |
| 1962 | Cooper | NED 5 | MON Kesk. | BEL Kesk. | FRA 2 | GBR 6 | GER 9 | ITA 7 | USA 7 | RSA 3 |  | 7. | 13 |
| 1963 | Cooper | MON 5 | BEL 7 | NED Kesk. | FRA 2 | GBR 9 | GER Kesk. | ITA 6 | USA Kesk. | MEX Kesk. | RSA 7 | 8. | 9 |
| 1964 | BRM | MON  | NED Kesk. | BEL  | FRA  | GBR Kesk. | GER 6 | AUT 4 | ITA  | USA  | MEX  | 13. | 4 |
| 1965 | Lotus | RSA 11 | MON  | BEL  | FRA  | GBR  | NED  | GER  | ITA  | USA  | MEX  | - | 0 |
Topi Lappalainen

Topi Lappalainen
Topi Lappalainen (s. 1974) on suomalainen toimittaja, joka on työskennellyt Arbetarbladetin päätoimittajana vuodesta 2020 lähtien. Lappalainen on koulutukseltaan filosofian ja taloustieteiden maisteri.
Lappalainen on aikaisemmin työskennellyt muun muassa vapaana toimittajana ja tuntiopettajana. Hän ollut myös Finlands Svenska Socialdemokraterin hallituksen jäsen. Elokuussa 2020 hänet valittiin Arbetarbladetin väliaikaisen päätoimittajan tehtävään Lukas Lundinin seuraajaksi. Kesäkuussa 2023 Lappalaisesta tuli lehden vakituinen päätoimittaja Johan Kvarnströmin virkavapaan päätyttyä.
Yleisilmailu

Yleisilmailu (engl. General Aviation, GA) kattaa käsitteenä kaikki muut ilmailun toiminnot paitsi kaupallisen ilmakuljetuksen (engl. Commercial Air Transport, CAT) eli liikenneilmailun, valtion ilmailun (engl. State Aviation) ja lentotyön (engl. Aerial Work Operation).
Siviili-ilmailu voidaan jakaa myös kaupalliseen ilmakuljetukseen, ei-kaupalliseen lentotoimintaan ja kaupalliseen erityislentotoimintaan (engl. Specialised operation, SPO) eli kaupalliseen lentotyöhön (engl. Aerial Work, AW).
Kaupallista yleisilmailutoimintaa on seuraavilla aloilla [lähde? ]:
lentokoulutus
valvonta- ja pelastustoiminta (SAR, search and rescue) mukaan lukien metsäpalonsammutus
maa- ja metsätalouskäyttö (lannoitus, myrkytys)
lentotaksi (ilmataksi)
pienempien ryhmien charter-matkustajapalvelu
yritysilmailu
ambulanssilennot
Arvioidaan, että maailmassa on 320 000 yleisilmailulentokoneita, joilla lennetään yli 35 miljoonaa lentotuntia vuodessa (hieman yli sata tuntia konetta kohden vuodessa).[lähde? ] Yhdysvalloissa on 600 000 yleisilmailulentäjää ja Ranskassa on 50 000.[lähde? ] Näistä vain osa on aktiivisia lentäjiä. Monissa lentokerhoissa tyypillinen lentäväkin jäsen lentää vain muutamia tunteja vuodessa. Vuonna 2004 Suomen ilma-alusrekisterissä oli 510 yleisilmailun lentokonetta, joilla lennettiin yli 70 000 tuntia (alle 150 tuntia konetta kohden vuodessa).[lähde? ] Vuonna 2005 niille tapahtui neljä suurempaa onnettomuutta.
Suomessa yleisilmailijoiden etua valvoo on Suomen Ilmailuliitto ry (SIL) ja Suomen Moottorilentäjien liitto AOPA Finland.
Kevytilmailu

Kevytilmailu sai alkunsa 1960-luvulla liitimistä ja painopisteohjatuista moottoriliitimistä. Niistä kehittyi 1980-luvun loppua kohden ultrakevyt lentokone, joka oli harrastajien vastaus yleisilmailun kustannusten nousulle.
Vuonna 2014 Suomessa oli rekisteröitynä 318 ultrakevyttä lentokonetta. Ultrakevyiden lentäminen on saavuttanut purjelennon suosion. Vuoteen 2014 mennessä lupakirjoja on Suomessa myönnetty noin 1 400. Ultrakevyen koneen paino on alle 450 kilogrammaa. Sen lentämiseen oikeuttavaan lupakirjaan vaaditaan vähintään 48 tuntia teoriaopiskelua ja 25 lentotuntia. 2010-luvulla ultrakevyiden lentokoneiden onnettomuudet ovat lisääntyneet. Monet onnettomuuksista ovat johtuneet ohjaajan tekemästä virhearvioinnista.
Experimental-lentokoneet

Ilmailu syntyi 1900-luvun alussa kokeellisten lentokoneiden, toisin sanoen Experimental-lentokoneiden, rakentamisena. Kuitenkin harrasterakenteisten Experimental-lentokoneiden lentäminen oli muun muassa Yhdysvalloissa kiellettyä pitkään toisen maailmansodan jälkeen, aina 1970-luvun alkuun asti. Tämän jälkeen harrastus on kasvattanut suosiotaan kautta maailman.
Ultrakevyt Sky-Arrow.
Trikloorietyleeni

| Trikloorietyleeni |
| --- | --- |


Tunnisteet
IUPAC-nimi:  Trikloorieteeni
CAS-numero:  79-01-6
PubChem CID:  6575
SMILES:  ClC=C(Cl)Cl
Ominaisuudet
Molekyylikaava:  C2HCl3
Moolimassa:  131,39 g/mol
Sulamispiste:  –73 °C (200 K)
Kiehumispiste:  87 °C (360 K)
Tiheys:  1,46 g/cm3
Liukoisuus veteen:  liukenee eetteriin, etanoliin ja kloroformiin
Trikloorietyleeni (trikloroetyleeni, trileeni) C2HCl3 on kirkas, helposti haihtuva neste. Trikloorietyleenia liukenee veteen 20 °C:n lämpötilassa 0,1 g/100 ml.
Kemian teollisuudessa trikloorietyleenin pohjana on asetyleeni, josta tämä halogeeniyhdiste tuotetaan asetaldehydin kautta. Trikloroetyleenin haju muistuttaa kloroformia. Maku on makeahkon kirpeä, polttava. Trikloorietyleenista käytetään myös nimityksiä 1,1,2-trikloorietyleeni, trikloorieteeni, etyleenitrikloridi ja asetyleenitrikloridi.
Ainetta käytetään teollisuudessa rasvojen, hartsien, vahojen, kumien ja värien sekä selluloosaestereiden ja -eetterien liuottimena. Vaatteiden kemiallisessa pesussa aineella on laajalti käyttöä. Sitä on käytetty nukutusaineena synnytyksissä ja pienehköissä leikkauksissa. Anestesia- ja muussa lääketieteellisessä käytössä aine on värjätty siniseksi, jotta se erottuisi kloroformista.
Arkisessa yksityiskäytössä aine on jokseenkin harvinaista, mutta esimerkiksi auton maalauksessa sillä on osansa sen nimenomaisen voimakkaan rasvanirrotuskyvyn ansiosta: maalattava pinta saadaan trikloorietyleenillä taatusti maalia pysyvästi sitovaksi tai koneistettu pinta täysin puhtaaksi ennen asennusta.
Trikloorietyleeniä saa yksityiskäyttöön sopivia määriä yleensä vain apteekeista.
Aiheesta muualla

Trikloorietyleenin kansainvälinen kemikaalikortti
Kyoto Encyclopedia of Genes and Genomes (KEGG): Trichloroethylene (englanniksi)
Tristan Gale

Tristan Gale (s. 10. elokuuta 1980 Ruidoso, New Mexico) on yhdysvaltalainen skeletonkelkkailija ja olympiavoittaja. Hän voitti naisten kaikkien aikojen ensimmäisen olympiakullan skeletonkelkkailussa Salt Lake Cityssä 2002, jolloin laji oli ensi kertaa kisojen ohjelmassa.
Gale oli aloittanut maailmancupissa kilpailemisen vasta kaudella 2001–2002 ja ennen olympialaisia ei ollut sijoittunut kahdeksatta sijaa paremmin. Vuoden 2003 MM-kisoissa Naganossa hän voitti pronssia, samoin saman vuoden nuorten MM-kisoissa Königseessa. Hän ei ollut mukana vuoden 2006 olympialaisissa Torinossa.
Aiheesta muualla

Gale olympic.org:ssa
Walter Wagner

Walter Wagner (k. 1945) oli saksalainen notaari, joka vihki Adolf Hitlerin ja Eva Braunin Führerbunkerissa 29. huhtikuuta 1945.
Wagner oli lakimies ja kansallissosialistisen puolueen jäsen. Hän oli aiemmin työskennellyt Berliinissä Joseph Goebbelsin kanssa. Liittouneiden saavuttua Berliiniin hänet oli värvätty armeijaan. Kun Hitler kertoi Goebbelsille haluavansa mennä naimisiin, Goebbels kutsui Wagnerin bunkkeriin.
Saapuessaan bunkkeriin 28. huhtikuuta Wagner huomasi, ettei vihkimiseen tarvittavat paperit eivät olleet kunnossa. Myöhemmin illalla nämä ongelmat oli saatu selvitettyä ja Wagner vihki Hitlerin ja Braunin vähän keskiyön jälkeen.
Vihkitapahtuman jälkeen Wagner liittyi takaisin joukkoyksikköönsä. Hän sai surmansa Berliinin taistelussa muutamaa päivää myöhemmin.
Wagner elokuvissa

Elokuvassa Hitler: Viimeiset kymmenen päivää (1973) Wagneria esittää Andrew Sachs ja elokuvassa Perikato (2004) Norbert Heckner.
WWE No Mercy

No Mercy oli jokavuotinen showpaini pay-per-view (PPV) tapahtuma, minkä tuotti World Wrestling Entertainment (WWE). Ensimmäinen No Mercy pidettiin 16. toukokuuta 199 Manchesterissa, Englannissa. Samana vuonna tapahtumaa alettiin pitää lokakuisena PPV:nä. Vuosina 2003–2006 tapahtuma kuului SmackDown brändiin. Vuoden 2007 WrestleManian jälkeen kaikista tapahtumista tuli kolmi-brändisiä.
Vuonna 2009 No Mercyn paikkasi Hell in a Cell tapahtuma
No Mercy tapahtumat

| Tapahtuma | Päivämäärä | Kaupunki | Päätapahtuma |
| --- | --- | --- | --- |
| No Mercy (UK) | 16. toukokuuta 1999 | Manchester, Englanti | Steve Austin (c) vs. The Undertaker vs. Triple H Triple Threat matsissa WWF mestaruudesta |
| No Mercy (1999) | 17. lokakuuta 1999 | Cleveland, Ohio | Triple H (c) vs. Steve Austin Anything Goes matsissa WWF mestaruudesta |
| No Mercy (2000) | 22. lokakuuta 2000 | Albany, New York | The Rock (c) vs. Kurt Angle Ei Diskausta matsissa WWF mestaruudesta |
| No Mercy (2001) | 21. lokakuuta 2001 | St. Louis, Missouri | Steve Austin (c) vs. Kurt Angle vs. Rob Van Dam Triple Threat matsisa WWF mestaruudesta |
| No Mercy (2002) | 20. lokakuuta 2002 | North Little Rock, Arkansas | Brock Lesnar (c) vs. The Undertaker Hell in a Cell matsissa WWE mestaruudesta |
| No Mercy (2003) | 19. lokakuuta 2003 | Baltimore, Maryland | Brock Lesnar (c) vs. The Undertaker Biker Chain matsissa WWE mestaruudesta |
| No Mercy (2004) | 3. lokakuuta 2004 | East Rutherford, New Jersey | John "Bradshaw" Layfield (c) vs. The Undertaker Last Ride matsissa WWE Champion mestaruudesta |
| No Mercy (2005) | 9. lokakuuta 2005 | Houston, Texas | Batista (c) vs. Eddie Guerrero World Heavyweight mestaruudesta |
| No Mercy (2006) | 8. lokakuuta 2006 | Raleigh, North Carolina | King Booker (c) vs. Bobby Lashley vs. Batista vs. Finlay Fatal 4-Way matsissaWorld Heavyweight mestaruudesta |
| No Mercy (2007) | 7. lokakuuta 2007 | Chicago, Illinois | Triple H (c) vs. Randy Orton Last Man Standing matsissa WWE mestaruudesta |
| No Mercy (2008) | 5. lokakuuta 2008 | Portland, Oregon | Chris Jericho (c) vs. Shawn Michaels Ladder matsissa World Heavyweight mestaruudesta |
Tulokset > 1999

No Mercy (1999) pidettiin 17. lokakuuta 1999 Gund Arenalla Cleveland, Ohiossa.
| # | Tulokset | Stipulaatio | Aika |
| --- | --- | --- | --- |

| 1 | The Godfather voitti Mideon (Visceran kanssa) | Tavallinen matsi | 07:30 |
| 2 | The Fabulous Moolah (Mae Youngin kanssa) voitti Ivoryn (c) | Tavallinen matsi WWF Women's mestaruudesta | 02:50 |
| 3 | The Hollys (Hardcore ja Crash) voitti New Age Outlawsit (Billy Gunn ja Road Dogg) diskauksella | Tag team matsi | 10:32 |
| 4 | Chyna voitti Jeff Jarrettin (c) (Miss Kittyn kanssa) | "Good Housekeeping" matsissa WWF Intercontinental mestaruudesta | 08:25 |
| 5 | The Rock voitti The British Bulldogin | Tavallinen matsi | 07:21 |
| 6 | The New Brood (Matt Hardy ja Jeff Hardy (Gangrelin kanssa) voitti Edge & Christianin | Tag team ladder matsissa, missä voittaja tiimi saisi 100 000 dollaria ja Terri Runnelsin managerointi apua | 16:40 |
| 7 | Val Venis voitti Mankindin | Tavallinen matsi | 09:18 |
| 8 | X-Pac voitti Bradshawin, Kanen ja Faarooqin | 4 Corners Eliminaatio matsissa | 10:15 |
| 9 | Triple H (c) voitti Steve Austinin | Anything Goes matsissa WWF mestaruudesta | 21:53 |
Tulokset > 2000

No Mercy (2000) pidettiin 22. lokakuuta 2000 Pepsi Arenalla Albanyssa, New Yorkissa
| # | Tulokset | Stipulaatio | Aika |
| --- | --- | --- | --- |

| 1 | Dudley Boyz (Bubba Ray ja D-Von) eliminoi viimeisenä The Goodfatherin ja Bull Buchanan | Invitational Tables matsi | 12:18 |
| 2 | APA (Bradshaw ja Faarooq) ja Lita paini T & A:n (Test ja Albert ja Trish Stratusin kanssa ei-tulokseen | Tavallinen matsi |  |
| 3 | Chris Jericho voitti X-Pacin | Steel Cage matsi | 10:40 |
| 4 | Val Venis ja Steven Richards voittivat Chynan ja Mr. Assin | Tag team matsi | 07:10 |
| 5 | Steve Austin paini Rikishin kanssa ei-tulokseen | No Hold Barred matsi | 09:21 |
| 6 | (William Regal voitti Naked Mideonin | Tavallinen matsi WWF European mestaruudesta | 06:10 |
| 7 | Los Conquistadores (Edge ja Christian naamioituneina) voitti Hardy Boyzit (Matt Hardy ja Jeff Hardy) | Tag team matsi WWF Tag Team mestaruudesta | 10:52 |
| 8 | Triple H voitti Chris Benoitin | Tavallinen matsi | 18:43 |
| 9 | Kurt Angle voitti The Rockin (c) | Ei-Diskausta WWF mestaruudesta | 21:01 |
Tulokset > 2001

No Mercy (2001) pidettiin 21. lokakuuta 2001 Savvis Centerissä St. Louisissa, Missourissa.
| # | Tulokset | Stipulaatio | Aika |
| --- | --- | --- | --- |

| 1 | Hardy Boyz (Matt Hardy ja Jeff Hardy) (Litan kansa) voitti Lance Stormin ja The Hurricanen | Tag Team matsi WCW Tag Team mestaruudesta | 07:42 |
| 2 | Test voitti Kanen | Tavallinen matsi | 10:09 |
| 3 | Torrie Wilson voitti Stacy Keiblerin | "Lingerie" matsi | 03:08 |
| 4 | Edge voitti Christianin | Ladder matsi WWF Intercontinental mestaruudesta | 22:16 |
| 5 | Dudley Boyz (Bubba Ray ja D-Von) voitti Tajirin ja The Big Show:n | Tag Team matsi WWF Tag Team mestaruudesta | 09:19 |
| 6 | The Undertaker voitti Booker T:n | Tavallinen matsi | 13:12 |
| 7 | Chris Jericho voitti The Rockin (c) | Tavallinen matsi WCW mestaruudesta | 23:44 |
| 8 | Steve Austin (c) voitti Kurt Anglen ja Rob Van Damin | Triple Threat matsi WWF mestaruudesta | 15:15 |
Washingtonin konsensus

Washingtonin konsensus on talouden uudistuspaketti, joka koostuu kymmenestä talouspoliittisesta ohjeesta kriisien koettelemille kehitysmaille. Ohjeiden taustalla on Washington DC:ssä toimivia instituutioita, kuten Kansainvälinen valuuttarahasto (IMF), Maailmanpankki ja Yhdysvaltain valtiovarainministeriö. Termiä käytti ensimmäisenä englantilainen taloustieteilijä John Williamson vuonna 1989. Ohjeet edustivat vapaita markkinoita edistävää politiikkaa, kuten kaupan vapauttamisen, yksityistämisen ja rahoituksen vapauttamisen. Lisäksi ne sisälsivät finanssi- ja rahapoliittisia linjauksia, joiden tarkoituksena oli minimoida julkisen talouden alijäämä ja inflaatio.
John Williamsonin vastustuksestaan huolimatta ilmausta Washington Consensus on alettu käyttää myös toisessa, yleisemmässä merkityksessä. Tässä merkityksessä Washington Consensuksella tarkoitetaan suuntautumista markkinapohjaiseen lähestymistapaan, joka tunnetaan markkinafundamentalismina tai uusliberalismina).
Walter W. Dalquest

Walter Woelber Dalquest (1917 – 2000) oli yhdysvaltalainen biologi.
Dalquest toimi biologian professorina Midwestern State Universityssa Wichita Fallsissa Teksasissa. Hän tutki etenkin Keskilännen eläimistöä. Walter Dalquest ja vaimonsa Rose lahjoittivat yliopistolleen noin 1 200 hehtaarin suuruisen maakappaleen Teksasista vuonna 1996, ja määräsivät, että alue on suojeltava tieteelliseksi tutkimusalueeksi. Paikan nimi on Dalquest Research Site.
Dalquest nimesi arizonantaskuhiiren (Chaetodipus lineatus) ja linnuista muun muassa amerikansarvipöllön (Pseudoscops clamator) alalajin forbesi yhdessä George H. Loweryn kanssa.
Aiheesta muualla

Chris Kirk (kuvia)[vanhentunut linkki]
Afterimage (kuvia)